[pic] | COMISIA COMUNITĂŢILOR EUROPENE |

Bruxelles, 13.1.2009

COM(2008) 898 final

AVIZ AL COMISIEI

privind Recomandarea Băncii Centrale Europene de regulament al Consiliului de modificare a Regulamentului (CE) nr. 2533/98 privind colectarea informațiilor statistice de către Banca Centrală Europeană

AVIZ AL COMISIEI

privind Recomandarea Băncii Centrale Europene de regulament al Consiliului de modificare a Regulamentului (CE) nr. 2533/98 privind colectarea informa țiilor statistice de către Banca Centrală Europeană

1. INTRODUCERE

1.1. La 15 septembrie 2008, Banca Centrală Europeană (BCE) a adoptat o Recomandare[1] (denumită în continuare „recomandarea”) de regulament al Consiliului de modificare a Regulamentului (CE) nr. 2533/98 privind colectarea informațiilor statistice de către Banca Centrală Europeană (denumit în continuare „regulamentul”).

1.2. La 13 octombrie 2008, Consiliul a hotărât să consulte Comisia și a invitat-o să emită, cât mai curând posibil, un aviz privind recomandarea.

2. REFERIRE GENERALă LA SARCINILE SISTEMULUI EUROPEAN AL BăNCILOR CENTRALE (SEBC)

2.1. Comisia salută obiectivul recomandării de a minimiza obligațiile globale de raportare și, în special, obligațiile impuse unităților de observare statistică de referință, atât în prezent, cât și în viitor. În această privință, mandatul BCE de impunere a unor cerințe de raportare statistică unităților de observare statistică de referință rămâne, în general, limitat, inter alia , de Tratatul CE și de articolul 5 din Protocolul (nr. 18) privind statutul Sistemului European al Băncilor Centrale și al Băncii Centrale Europene.

2.2. Cu toate acestea, având în vedere faptul că recomandarea nu specifică ce fel de „informații”, în sensul articolului 2 alineatul (1) din regulament, pot fi colectate de BCE de la unitățile de observare statistică de referință, ar trebui remarcat faptul că, în temeiul Tratatului CE, este de competența BCE să colecteze asemenea „informații”, în măsura în care acest lucru este strict necesar pentru a îndeplini sarcinile SEBC.

2.3. Termenul de „statistici europene”, astfel cum este utilizat în recomandarea de regulament, nu este definit. În plus, recomandarea de regulament ar putea să se refere, de asemenea, fără a aduce atingere misiunilor sistemelor statistice, la „statisticile pentru zona euro”. În acest context, o definiție a „statisticilor europene” și a „statisticilor pentru zona euro” ar putea fi inclusă în textul recomandării de regulament care, deși ține seama de sferele respective de competență, reflectă conținutul viitorului regulament privind statisticile europene, mai exact în ceea ce privește utilizarea programelor de lucru statistice ale SEBC pentru a stabili conținutul statisticilor europene.

2.4. Este necesară o cooperare eficientă între Sistemul Statistic European (SSE) și SEBC pentru a se asigura o abordare transsectorială coordonată a statisticilor europene, inter alia , în cadrul Sistemului European de Conturi, precum și pentru a se evita eventuale suprapuneri ale activității statistice la nivel european, în special în domeniul statisticilor privind balanța de plăți și al statisticilor privind conturile financiare și afacerile. În această privință, este important ca recent instituitul Comitet SSE să se implice în mod corespunzător în procesul de elaborare a programelor de lucru statistice ale SEBC. O abordare coordonată ar fi la fel de avantajoasă pentru minimizarea obligațiilor globale de raportare impuse respondenților. În plus, cooperarea dintre SSE și SEBC trebuie, de asemenea, abordată la nivel operațional, prin acorduri de lucru.

2.5. Având în vedere importanța unei abordări transsectoriale coordonate a statisticilor europene și necesitatea de a reduce obligația de raportare impusă unităților de observare statistică de referință, în recomandarea de regulament ar putea fi necesară o mai mare claritate în ceea ce privește datele care urmează a fi colectate și compilate, inter alia , din sectorul statisticilor privind stabilitatea financiară și al indicatorilor macroprudențiali, astfel încât să se permită identificarea la timp a potențialelor riscuri transfrontaliere și transsectoriale. În acest scop și pentru a asigura o utilizare eficientă a datelor colectate de la unitățile de observare statistică de referință pe baza recomandării de regulament, este necesar un schimb de informații coordonat între SSE și SEBC pentru a furniza Comisiei în mod specific și regulat datele statistice, inclusiv date pentru fiecare țară, necesare pentru îndeplinirea eficientă a activităților Comunității, astfel cum se prevede la articolul 285 alineatul (1) din Tratatul CE și pentru îndeplinirea altor sarcini legate de procesul de elaborare a politicilor. În acest sens, recomandarea de regulament ar putea conține dispoziții specifice care ar urma să asigure transmiterea datelor respective de la SEBC la SSE.

3. AJUSTAREA UNITățILOR DE OBSERVARE STATISTICă DE REFERINță

3.1. Comisia recunoaște necesitatea exprimată în recomandare de a modifica domeniul de aplicare al unităților de observare statistică de referință și, în special, necesitatea BCE de a putea colecta informațiile statistice necesare de la diferite tipuri de societăți financiare, inclusiv societăți de asigurare și fonduri de pensii, fără a extinde în mod excesiv domeniul de aplicare al unităților de observare statistică de referință. În general, în ceea ce privește colectarea informațiilor statistice de către SEBC, ar fi necesar ca informațiile relevante să nu fie deja în curs de colectare de către alte organisme, printre care instituțiile SSE, și ca beneficiile acestei activități să fie mai mari decât costurile aferente.

3.2. Se poate remarca faptul că „instituțiile emitente de cecuri și viramente poștale” menționate la articolul 2 alineatul (2) litera (b) din recomandarea de regulament aparțin categoriei „Alte instituții monetar-financiare” și fac obiectul sectorului „societăți financiare” menționat la articolul 2 alineatul (2) litera (a) din recomandarea de regulament.

3.3. În plus, articolul 2 alineatul (2) litera (d) din recomandarea de regulament ar putea fi mai precis când se referă la „instituții de bani electronici”, astfel cum sunt definite la articolul 1 alineatul (3) litera (a) din Directiva 2000/46/CE a Parlamentului European și a Consiliului din 18 septembrie 2000 privind inițierea, exercitarea și supravegherea prudențială a activității instituțiilor de bani electronici (denumită în continuare „Directiva privind banii electronici”).

3.4. Întrucât termenii „poziții transfrontaliere”, „tranzacții transfrontaliere”, „poziții financiare” și „tranzacții financiare” utilizați la articolul 2 alineatul (2) literele (c), (d) și (e) din recomandarea de regulament nu sunt nici definiți în mod explicit și nici suficient de preciși pentru a delimita categorii ale unităților de observare statistică de referință, s-ar putea introduce mai multă claritate prin specificarea agenților raportori care includ unitățile de observare statistică de referință menționate la articolul 2 alineatul (2) literele (c), (d) și (e) din recomandarea de regulament.

3.5. În cazul în care ajustarea unităților de observare statistică de referință din recomandare ar avea drept rezultat o creștere semnificativă a obligațiilor impuse respondenților statistici, trebuie prezentate justificări suplimentare, având în vedere faptul că o astfel de ajustare poate avea un impact și asupra colectării de date statistice de către SSE. Prin urmare, recomandarea de regulament ar trebui să garanteze, de exemplu, că se va evita duplicarea colectării de date de către SSE și SEBC.

3.6. Regulamentul (CE) nr. 177/2008 al Parlamentului European și al Consiliului de stabilire a unui cadru comun pentru registrele de uz statistic ale întreprinderilor solicită autorităților naționale să transmită date privind grupurile multinaționale de întreprinderi și unitățile componente ale acestora Comisiei (Eurostat), care va stabili o rețea de registre conținând informații referitoare la grupurile multinaționale de întreprinderi. În acest context, întrucât băncile centrale naționale (BCN) și BCE pot participa la această rețea, SEBC ar putea fi invitat să utilizeze la maximum rețeaua respectivă.

4. PRINCIPII STATISTICE

4.1. Comisia salută propunerea BCE de a include în regulament o trimitere la principiile statistice care guvernează elaborarea, producția și diseminarea statisticilor de către SEBC.

4.2. Având în vedere faptul că SSE și SEBC sunt organizate pe baza a două sisteme și structuri de guvernanță paralele și întrucât s-ar putea ca principiile statistice care guvernează SSE să nu coincidă perfect cu cele care guvernează SEBC, ar putea fi recomandabil să se definească principiile statistice care guvernează elaborarea, producția și diseminarea statisticilor de către SEBC.

4.3. În mod special, Comisia salută faptul că recomandarea face referire la principiile statistice care ar permite sporirea transparenței datelor prin punerea la dispoziția publicului a informațiilor privind metodele și procedurile utilizate de SEBC.

5. REGIMUL DE CONFIDENțIALITATE

5.1. În general, Comisia salută introducerea în recomandarea de regulament a unor dispoziții privind confidențialitatea, care reglementează schimbul de informații confidențiale atât în cadrul SEBC, cât și între o instituție SEBC și o instituție SSE, precum și a unor dispoziții care reflectă viitorul regulament privind statisticile europene și care reglementează transmiterea de informații confidențiale de către o instituție SSE către o instituție SEBC. Cu toate acestea, recomandarea de regulament ar putea face o distincție mai clară între aceste două regimuri pentru a evita eventuale interpretări eronate.

5.2. Coexistența, în paralel, a două regimuri de confidențialitate – cel al SSE și cel al SEBC – poate genera dificultăți în gestionarea operațională, precum și potențiale neînțelegeri în rândul respondenților.

5.3. Pentru a asigura, inter alia , încrederea unităților de observare statistică de referință în protecția informațiilor confidențiale, ar trebui ca regimul de confidențialitate al SEBC să îl reflecte în cel mai înalt grad posibil pe cel al SSE, în special atunci când datele nu au fost colectate în domeniul supravegherii prudențiale, ci în scopul raportării statistice, întrucât, în acest caz, instituțiile BCN acționează ca organizații statistice și sunt percepute ca atare de către respondenți.

5.4. De asemenea, o mai mare claritate în ceea ce privește regimul de confidențialitate menționat în recomandarea de regulament ar putea să contribuie la garantarea faptului că informațiile transmise de o instituție SSE către o instituție SEBC se utilizează exclusiv în scopuri statistice.

6. DIVERSE

6.1. În ceea ce privește articolul 1 alineatul (4) din recomandarea de regulament, Regulamentul (CE) nr. 2223/96 al Consiliului din 25 iunie 1996 privind sistemul european de conturi naționale și regionale din Comunitate este definit ca „ESA 95” [în considerentul (7) din regulament]. Prin urmare, pentru a asigura uniformitatea terminologiei utilizate în regulament, s-ar putea lua în considerare înlocuirea cuvintelor „în anexa A” de la articolul 1 alineatul (4) din recomandarea de regulament, cu cuvintele „în ESA 95”.

6.2. De asemenea, ar putea fi recomandabil să se actualizeze definiția „banilor electronici” de la articolul 1 alineatul (6) din regulament prin trimiterea la definiția „banilor electronici” prevăzută la articolul 1 alineatul (3) litera (b) din Directiva privind banii electronici.

7. CONCLUZIE

7.1. În general, recomandarea de regulament poate fi salutată în măsura în care contribuie la cooperarea eficientă dintre SSE și SEBC în ceea ce privește colectarea și schimbul de informații statistice și la promovarea, la nivel european, a unor statistici coerente și de înaltă calitate. Cu toate acestea, ar trebui subliniat faptul că recomandarea de regulament ar putea fi mai precisă în ceea ce privește aspectele referitoare la unitățile de observare statistică de referință în raport cu sarcinile SEBC și regimul de confidențialitate.

7.2. Ar trebui să se garanteze o transparență maximă a datelor colectate de SEBC din sectorul instituțiilor financiare. Pentru a spori transparența, informațiile colectate, inclusiv informațiile statistice agregate derivate, ar trebui puse la dispoziția publicului. Deși se introduce mai multă transparență în regulament, ar trebui să se țină seama de necesitatea de a menține un înalt nivel de protecție a datelor și de confidențialitate, pentru a nu permite identificarea agenților economici sau pentru a nu aduce atingere stabilității sectorului. Pe această bază, se poate propune introducerea în regulament a unor dispoziții care să asigure transparența și disponibilitatea pentru public a datelor colectate de SEBC de la sectorul instituțiilor financiare și, în același timp, să păstreze un înalt nivel de protecție a datelor.

7.3. În sfârșit, viitorul Regulament al Parlamentului European și al Consiliului privind statisticile europene, precum și revizuirea preconizată a Regulamentului (CE) nr. 2533/98 ar putea, de asemenea, să impulsioneze relația dintre SEBC și SSE, de exemplu, prin depunerea unor eforturi reînnoite în vederea stabilirii unei programării și a unor obiective strategice comune pentru producția, elaborarea și diseminarea statisticilor europene.

[1] JO C 251 din 3.10.2008, p. 1.